Președintele turc Recep Tayyip Erdoğan a declarat că alegerile locale, programate pentru 31 martie, vor fi ultimele pentru el, a informat vineri agenția de presă de stat Anadolu. Erdoğan, cel mai de succes politician al Turciei moderne, se află la conducerea țării de mai bine de două decenii.
Câștigător a peste zece scrutinuri din 2002 încoace, Erdoğan a fost reales pentru un mandat de cinci ani în urma alegerilor puternic contestate din mai 2023.
"Acestea sunt ultimele pentru mine. Conform mandatului dat de lege, acestea sunt ultimele mele alegeri", a spus Erdoğan.
"Rezultatul acestora va reprezenta transferul unei moșteniri către frații mei care vor veni după mine", a spus liderul turc, potrivit agenției Anadolu.